text: Novetats coneixements adults | Novembre - Biblioteca Caterina Figueras
  Home / Novetats_arquitectura_art_fotografia / Novetats_ciencies_filosofia_religio / Novetats_ciencies_socials / Novetats_Cuina_viatges_lleure / novetats_historia_antropologia / Novetats coneixements adults | Novembre
  Novetats coneixements adults | Novembre
  Converses amb Teresa Forcades | Eulàlia Tort
  Barcelona: Dau, 2012
  El lector s'endinsarà en les principals fites de la biografia de Teresa Forcades de la mà d'unes entrevistes en profunditat. Podrà conèixer més a fons qui és i què pensa sobre una gran diversitat de temes: de la vivència religiosa a la indústria farmacèutica, de la necessària renovació de l'església a l'excés de medicació a les nostres vides. També hi trobareu la seva visió sobre el paper de les dones, una crítica del model de societat que estem construint i reflexions sobre medicina i salut.
  Comer bien para combatir el cáncer | Pilar Riobó
  Per què determinada forma de preparar el menjar és més saludable que una altra?, quina relació existeix entre una classe d'aliments i cada tipus concret de càncer?realment mengem tan sa com creiem? Pilar Riobó i Sergi Arola ens ofereixen en aquest llibre una sèrie de consells pràctics i preparacions de senzilla elaboració, per garantir una bona salut i afrontar els efectes secundaris dels tractaments anticáncer, amb una alimentació adequada.
  Educar, trabajar, emprender | Daniel Jover
  Aquest llibre aposta per una economia social i solidària. On queda molt clar que la millor formació per a l'ocupació és una bona educació per al canvi.
  Edward Hopper: pinturas y dibujos de los cuadernos personales
  Madrid: La Fábrica: Museo Thyssen-Bornemisza, 2012
  Aquest volum recull una selecció de les pàgines dels quaderns personals de Hopper, que es presenten confrontades a les obres finals, el que permet comparar tots dos documents i analitzar el mètode de treball de Hopper. Una experiència única que ens proporciona la possibilitat de veure les obres tal com les veien ells, de ser testimonis de la seva relació personal –de vegades complicada– i, com proposa Deborah Lyons, d'entrar de puntetes i sense ser vists en l'estudi d'Edward Hopper.
  No tengo enemigos, no conozco el odio | Liu Xiaobo
  Quan es va celebrar la cerimònia de lliurament del Premi Nobel de la Pau de 2010, el guardonat no va poder recollir el seu premi perquè estava a la presó, complint una sentència d'onze anys per incitar a la subversió contra l'Estat. L'actriu Liv Ullamn va llegir una declaració que el guanyador, el dissident xinès Liu Xiaobo, havia preparat per defensar-se durant el judici al que va ser sotmès al 2009. Entre altres coses deia: "No tinc enemics, no conec l'odi". Aquest llibre reuneix els assajos i poemes de Xiaobo escrits durant dues dècades, textos carregats de raó i d'emoció, on es reivindica la llibertat de pensament, el dret a dissentir i la necessitat de preservar la dignitat de l'ésser humà. A més, l'autor ens proposa una lúcida i crítica mirada sobre la complexa realitat xinesa i en ells apareixen les disputes per la terra dels camperols, el problema del Tibet, l'esclavitud infantil, l'ús dels Jocs Olímpics pel poder com a arma de propaganda i manipulació, la massacre de Tiananmen...
  Crear una web desde cero: paso a paso con Joomla! | Fernando Rodríguez Diéguez
  Madrid: Starbook, 2012
  En aquest llibre s'explicarà com crear un lloc web complet amb Joomla! Sense necessitat de coneixements tècnics previs, des de zero, pas a pas i amb captures de pantalla de cadascuna de les tasques a realitzar, des de la instal·lació inicial fins als últims ajustos finals. És, per tant, un manual idoni per a l'autoaprenentatge. El manual es basarà en la construcció d'una web per a una clínica veterinària, amb notícies i informació rellevant. Una botiga virtual amb els productes a la venda, una agenda on els clients demanaran cites per a consulta, un fòrum de dubtes i comentaris, formularis de contacte, etc. Li assignarem un aspecte idoni al negoci i definirem diferents nivells de permisos, perquè hi hagi informació pública i, alhora, una altra a la que només podran accedir certs usuaris.
  Un Maravilloso porvenir: vida, muerte y esperanza en los suburbios de Bombay | Katherine Boo
  Abdul, Asha, Kalu viuen a Annawadi, un suburbi de Bombai envoltat d'hotels de luxe a prop de l'aeroport. Diàriament lluiten per sobreviure en una època de canvi global, en una realitat que els ofereix la seva cara més amarga, no obstant això, encara són lliures per somiar amb un futur fora de les escombraries i de la pobresa.
  La Literatura explicada a los asnos: manual urgente para jóvenes y no tan jóvenes | José Ángel Mañas
  Aquest llibre neix amb la voluntat de difondre les grans obres de la literatura espanyola, baixar als clàssics del pedestal, alliberar-los del santuari i fer veure al públic que no són el vedat exclusiu de les rates de biblioteca. Qui més idoni que l'autor d'una fita generacional com Històries del Kronen per enaltir les obres clàssiques que formen part del nostre patrimoni literari i amb sentit de l'humor, un llenguatge pla i referents propers, aconseguir despertar l'interès del públic més jove per obres com: Poema de Mio Cid, Lazarillo de Tormes i les Cobles de Manrique.
  El Camí de l'esperança | Stéphane Hesse, Edgar Morin
  Hessel i Morin, dos nonagenaris que no han perdut el seu esperit combatiu que els va dur a lluitar a la Resistència, apel·len aquí a la imaginació i l'exigència ciutadanes per donar un horitzó al segle en què vivim, un futur al nostre planeta i una esperança a tots aquells a qui avui dia se'ls ha denegat. Ho fan a través de propostes concretes, com ara la creació d'un govern mundial, la revitalització de la solidaritat mitjançant la creació de Cases de la Fraternitat, el desenvolupament d'una economia plural que afavoreixi les petites i mitjanes empreses i impulsi un nou model de consum, la implementació d'una reforma laboral basada en els principis de la racionalitat i la democratització de l'ensenyament, en el qual és necessari, reclamen, que les humanitats tinguin més importància.
  Sobre la llibertat | John Stuart Mill
  Girona: Edicions de la Ela Geminada, 2012
  Un dels textos fundacionals del liberalisme modern i un clàssic del pensament polític. El filòsof i economista anglès John Stuart Mill reflexiona sobre la fràgil frontera entre la llibertat individual i la col·lectiva, i instaura el principi de la sobirania de l'individu i de les minories davant dels possibles abusos de la majoria i del govern.
  Gripe A | Josep Vaqué Rafart
  La grip A és una malaltia infecciosa de les vies respiratòries, pròpia de la tardor i hivern, que es propaga de persona a persona i que s'instaura de forma ràpida. Aquest llibre explica com es transmet, com reconèixer els seus símptomes, proposa mesures de prevenció i tractament, propagació de la pandèmia, així com a identificar els principals grups de risc.
  Depresión | Dr. Luis San Molina, Dra. Belén Arranz Martí
  La depressió és un dels problemes emocionals més habituals de la societat. Aproximadament un 15% de la població sofreix una depressió al llarg de la seva vida, però menys d'una de cada tres persones és diagnosticada i tractada correctament. El 80% de les persones que reben ajuda per la seva depressió tenen una millor qualitat de vida, es desenvolupen millor i gaudeixen d'una manera que abans els resultava impossible. El tractament de la depressió pot incloure psicoterapia, medicació o una combinació d'ambdues.
  Diseñar hoy: temas contemporáneos de diseño gráfico, 1998-2003 | Raquel Pelta
  En aquest llibre es realitza un recorregut per les idees que marquen el desenvolupament del disseny gràfic en els primers anys del segle XXI. Analitza qüestions com la responsabilitat social, l'autoria, les actituds crítiques davant la tecnologia, la reivindicació de la imperfecció, la tornada a l'ordre tipogràfic i la nova simplicitat.
  Per al gran historiador de les religions, Mircea Eliade, el mite és una realitat. No és només una imatge del passat, sinó un instrument que l'ésser humà utilitza contínuament per percebre el sagrat. Per il·lustrar aquesta conclusió Eliade s'endinsa en les mitologies de l'antiga Grècia, dels romans, dels aborígens d'Austràlia, dels Veda… o de les obres de Picasso, Joyce o Ionesco. Un llibre del que tant l'especialista com el gran públic trauran un profund profit.
  Xesco Boix: història de la nostra història | Lluís M. Panyella
  Aquest llibre és un homenatge a Xesco Boix (1946-1984), introductor del folk song i pioner de l'animació per la mainada a Catalunya. Un apropament fidel i rigorós a la seva persona i obra, a través de testimonis propers del seu entorn, així com de persones que van compartir amb ell moments i fets històrics.
  Ilustralario = Ilustranary | Malagón
  Madrid: Blur, 2009
  Una reflexió sobre el món en què vivim a través dels ulls de Malagón. Temes com l'emigració, els menjars escombraries, la guerra, els aliments transgènics, el canvi climàtic s'aborden en aquest llibre per mitjà de dibuixos coloristes i amanits amb una alta dosi d'intel·ligència.
  Aquest llibre es va convertir immediatament en un clàssic i va consagrar a Oliver Sacks com «un dels grans escriptors clínics del segle» (The New York Times). En aquest llibre, Sacks narra vint historials mèdics de pacients amb malalties neurològiques. Es tracta de casos d'individus, afligits per inaudites aberracions de la percepció, i que, no obstant això, posseeixen insòlits dons artístics o científics. El doctor Sacks relata aquests casos amb passió humana i gran talent literari. Són estudis que ens permeten accedir a l'univers dels malalts nerviosos i comprendre la seva situació. Com a gran metge, Sacks mai perd de vista la comesa final de la medicina: «el subjecte humà que sofreix i lluita».
  La Práctica del relato | Ángel Zapata
  Madrid: Ediciones y Talleres de Escritura Creativa Fuentetaja, 2003
  Com s'obté una escriptura natural? Com portar a la imaginació dels lectors el contingut d'una història? Quines estratègies es poden aplicar per aconseguir una narració amena? De què depèn la personalitat de l'estil? D'aquestes qüestions s'ocupa aquest llibre, pensat com una eina útil per als escriptors i escriptores que comencen.